**JAMHURI YA MUUNGANO WA TANZANIA**



**OFISI YA RAIS**

**TAWALA ZA MIKOA NA SERIKALI ZA MITAA**

**TAARIFA YA MAFUNZO YA KUSIMAMIA UTEKELEZAJI WA MWONGOZO WA MIPANGO KABAMBE NA TAARIFA ZA KIJIOGRAFIA (GIS) KWA TIMU YA MENEJIMENTI YA HALMASHAURI (CMT)**

**MKOA WA**

**SONGWE, RUKWA, KIGOMA, DODOMA, SINGIDA, IRINGA,**

**ARUSHA,TANGA, MTWARA, KAGERA, MWANZA NA MARA**

**Imetayarishwa na**:

Ofisi ya Rais, Tawala za Mikoa na Serikali za Mitaa,

Mji wa Serikali-Mtumba

Mtaa wa TAMISEMI,

S.L.P. 1923,

41185 **DODOMA.**

**Anuani ya simu ”TAMISEMI”DODOMA**

Simu Na: +255 26 2321607

Nukushi: +255 26 2322116

Tovuti: www.tamisemi.go.tz

*Barua pepe:ps@tamisemi.go.tz* **Juni, 2023**

**TAARIFA YA MAFUNZO YA KUSIMAMIA UTEKELEZAJI WA MWONGOZO WA MIPANGO KABAMBE KWENYE MAMLAKA ZA SERIKALI ZA MITAA NA MWONGOZO WA KUKUSANYA, KUCHAKATA NA KUWASILISHA TAARIFA ZA KIJIOGRAFIA (GIS) KWA TIMU YA MENEJIMENTI YA HALMASHAURI (CMT)**

1. **UTANGULIZI**

**LENGO**

* Lengo la mafunzo haya ni kujenga uelewa juu ya kusimamia utekelezaji wa Mwongozo wa Mipango Kabambe ‘*’Master Plan’’* – (Mwongozo wa Mipango Kabambe Na.001-2022) na Mwongozo wa kukusanya, kuchakata na kuwasilisha taarifa za Sekta zote zilizopo kwenye Mamlaka za Serikali za Mitaa kwa kutumia Mfumo wa taarifa za Kijiografia –GIS (Mwongozo wa GIS Na.002 -2022) ambao unasomwa pamoja na Mwongozo wa kitaalam wa Mfumo wa Taarifa za Kijiografia- GIS (GIS Technical supplement Na. 003 - 2022) iliyoanza kutumika mwezi Juni, 2022.
* Orodha ya Mikoa na Halmashauri zilizosambaziwa Miongozo na kujengewa uelewa Timu ya Menejimenti ya Halmashauri ni pamoja na:-
* **Mkoa wa Songwe**; Halmashauri ya Mji Tunduma na Halmashauri ya Wilaya ya Mbozi, **Mkoa wa Rukwa**; Halmashauri ya Manispaa Sumbawanga na Halmashauri ya Wilaya ya Sumbawanga, **Mkoa wa Kigoma**; Halmashauri ya Manispaa Kigoma na Halmashauri ya Mji Kasulu. **Mkoa wa Dodoma**; Halmashauri ya Jiji la Dodoma na Halmashauri ya Wilaya ya Chamwino. **Mkoa wa Singida**; Halmashauri ya Manispaa Singida na Halmashauri ya Wilaya ya Singida. **Mkoa wa Iringa**; Halmashauri ya Manispaa Iringa na Halmashauri ya Mji Mufindi. **Mkoa wa Arusha**; Halmashauri ya Jiji la Arusha na Halmashauri ya Wilaya ya Meru. **Mkoa wa Tanga**; Halmashauri ya Jiji la Tanga na Halmashauri ya Mji Korogwe. **Mkoa wa Mtwara**; Halmashauri ya Manispaa Mtwara Mikindani na Halmashauri ya Mji Masasi. **Mkoa wa Kagera**; Halmashauri ya Manispaa Bukoba na Halmashauri ya Wilaya ya Bukoba. **Mkoa wa Mwanza**; Halmashauri ya Jiji la Mwanza na Halmashauri ya Manispaa Ilemela. **Mkoa wa Mara**; Halmashauri ya Manispaa Musoma na Halmashauri ya Mji Bunda.
  1. Hadidu za rejea ni pamoja na;
* Kusambaza na kutoa Elimu juu ya matumizi ya Miongozo ya Mipango Kabambe ‘*’Master Plan’’* – (Mwongozo wa Mipango Kabambe Na.001-2022) na Mwongozo wa kukusanya, kuchakata na kuwasilisha taarifa za Sekta zote zilizopo kwenye Mamlaka za Serikali za Mitaa kwa kutumia Mfumo wa taarifa za Kijiografia –GIS (Mwongozo wa GIS Na.002 -2022) ambao unasomwa pamoja na Mwongozo wa kitaalam wa Mfumo wa Taarifa za Kijiografia- GIS (GIS Technical supplement Na. 003 - 2022)
* Kutoa Elimu ya uelewa kwa Timu ya Menejimenti ya Halmashauri (CMT) na
* Kupata maoni ya Washiriki kuhusu namna ya kuboresha utendaji kazi wa Sekta ya Uendelezaji wa Vijiji na Miji.

**CHANGAMOTO**

* Watumishi wa Ardhi kuyumbishwa, hawaelewi wawajibike upande upi; Wizara ya Ardhi, Nyumba na Maendeleo ya Makazi au OR –TAMISEMI;
* Mpango Kabambe wa Halmashauri haujawekewa Kipaumbele katika Utekelezaji kwa Wadau wote;
* Mfumo wa Taarifa za Kijiografia (GIS) ni mfumo mpya katika Halmashauri wadau wengi hawaufahamu vizuri matumizi yake;
* Baadhi ya Halmashauri zina migogoro ya Ardhi ambayo ni ya kurithi na inatakiwa Wananchi kulipwa fidia Mfano Halmashauri ya Mji Tunduma;
* Mpango Kabambe (Master Plan) unahitaji fedha nyingi kuutayarisha, Halmashauri zina nia lakini zinashindwa kutokana na gharama za uandaaji Mpango huo na gharama za Mtaalam Mwelekezi (Consultant);
* Mfumo wa Taarifa za Kijiografia (GIS) hauna sehemu inayoruhusu Mtaalam kutoa kibali cha kuuza Eneo mpaka wafanyie kwenye Excel.
* Halmashauri zina maeneo ambayo yanahitaji kutwaliwa kutoka kwa Wananchi na wanahitaji fidia.

**MAPENDEKEZO**

* Watumishi wa Ardhi wanaomba mchakato wa kuwarudisha OR- TAMISEMI ufanyiwe kazi kwa haraka ili watambulike na kuwajibika kikamilifu kwa Mkurugenzi Mtendaji wa Halmashauri kama ilivyokuwa Awali;
* Sekta zote za Mamlaka za Serikali za Mitaa zinatakiwa wafahamishwe umuhimu wa kutumia Mpango Kabambe ili kusaidia kupunguza Migogoro ya Ardhi isiyokuwa ya lazima;
* Elimu iendelee kutolewa kwa Wadau wote juu ya matumizi ya Taarifa za Kijiografia (GIS) ili iwe rahisi wakati wa utekelezaji;
* Halmashauri zote zihakikishe wanawalipa fidia Wananchi walio katika maeneo yenye thamani na yanafaa kwa uwekezaji ili Halmashauri iweze kuongeza mapato katika maeneo hayo;
* OR-TAMISEMI iwajengee uwezo Wataalam wa Halmashauri kwa kuwa wana uwezo wa kutayarisha Mpango Kabambe na taarifa za Kijiografia (GIS) itasaidia kupunguza gharama kwa Halmashauri;
* Mfumo uboreshwe kwa kuweka eneo la kutoa kibali cha kuuza eneo husika;
* Halmashauri zinatakiwa kutenga fedha kwa ajili ya kutwaa maeneo mbalimbali ya uwekezaji kutoka kwa Wananchi na kuyapima ili yaingizwe kwenye Mpango Kabambe wa Halmashauri (Master Plan).
  1. Njia zilizotumika kusambaza Miongozo ni kwa kutoa Mafunzo kwa Timu ya Menejimenti ya Halmashauri (CMT) na kuwakabidhi nakala 3 za Miongozo ambayo ni;
* Mwongozo wa utekelezaji wa Mipango Kabambe kwenye Mamlaka za Serikali za Mitaa Na. 001-2022
* Mwongozo wa kukusanya kuchakata taarifa za Sekta kwenya Mamlaka za Serikali za Mitaa kwa kutumia mfumo wa taarifa za Kijiografia (GIS) na
* GIS Technical guiding Tool.

1. **MATOKEO YA ZOEZI LA USAMBAZAJI WA MIONGOZO**
   1. Idadi ya Mikoa iliyohusika ni kumi na mbili (12) Mkoa wa Songwe, Rukwa, Kigoma, Dodoma, Singida, Iringa, Arusha,Tanga, Mtwara, Kagera, Mwanza na Mara.
   2. Idadi ya Halmashauri zilizohusika ni 24 Halmashauri mbili (2) kila Mkoa na washiriki wa mafunzo ni Timu ya Menejimenti ya Halmashauri (CMT).
   3. Maoni ya Wadau yaliyokusanywa

* Mfumo wa Taarifa za Kijiografia (GIS) ni mzuri kwani utapunguza migogoro ya Ardhi katika maeneo ya Mipango Miji iwapo utatekelezwa na Wadau wote;
* Kwa kuwa kutayarisha Mpango Kabambe na Taarifa za Kijiografia ni gharama kubwa, Ofisi ya Rais Tawala za Mikoa na Serikali za Mitaa iwajengee uwezo Wataalam wa Halmashauri pamoja na Timu ya Menejimenti ya Halmashauri (CMT) ili waweze kuandaa taarifa za Msingi kwa ajili ya kutayarisha Mpango Kabambe na Taarifa za Kijiografia (GIS) na itasaidia kupunguza gharama;
* Halmashauri kupima na kupanga maeneo waliyonayo ili kuwa na Kanzi data kwa ajili ya matumizi ya baadaye.

1. **CHANGAMOTO ZILIZOBAINISHWA**

* Mawasiliano hafifu kati ya Mkoa na Halmashauri, Mkoa unachelewa kutoa taarifa kwa Halmashauri kunasababisha ushiriki hafifu Mafunzo kwa Wataalam;
* Halmashauri kutotenga chumba maalum cha matumizi kwa ajili ya Mfumo wa Taarifa za Kijiografia (GIS);
* Timu ya Wataalam 18 watakaopendekezwa kwa ajili ya Mpango Kabambe na Mfumo wa taarifa za Kijiografia (GIS) wengi wao hawana taarifa juu ya Mpango Kabambe na Mfumo wa Taarifa za Kijiografia.

1. **MAONI NA MAPENDEKEZO**

* Mawasiliano yaboreshwe ngazi ya Mkoa kwa kuwatumia Wataalam wa **TEHAMA** Ngazi ya Mkoa na **TEHAMA** Halmashauri ili taarifa ziwafikie Halmashauri kwa wakati na haraka;
* Wakurugenzi Watendaji waombwe kutenga chumba maalum kwa ajili ya Ofisi ya Mfumo wa Taarifa za Kijiografia (GIS) ili waweze kuweka Mitambo maalum kwa ajili ya Mfumo wa Taarifa za Kijiografia (GIS);
* Timu ya Wataalam 18 wapatiwe mafunzo ya matumizi ya Mpango Kabambe na Mfumo wa taarifa za Kijiografia (GIS).

1. **HITIMISHO**

* Mkoa pamoja na Halmashauri zinaishukuru Ofisi ya Rais Tawala za Mikoa na Serikali za Mitaa kwa kuwapa mafunzo na Miongozo ya Mipango Kabambe ‘*’Master Plan’’* – (Mwongozo wa Mipango Kabambe Na.001-2022) na Mwongozo wa kukusanya, kuchakata na kuwasilisha taarifa za Sekta zote zilizopo kwenye Mamlaka za Serikali za Mitaa kwa kutumia Mfumo wa taarifa za Kijiografia –GIS (Mwongozo wa GIS Na.002 -2022) ambao unasomwa pamoja na Mwongozo wa kitaalam wa Mfumo wa Taarifa za Kijiografia- GIS (GIS Technical supplement Na. 003 - 2022) kwa ajili ya matumizi ya kila siku na wanaomba yawe endelevu kutokana na mabadiliko yanayotokea ya mara kwa mara.

Imetayarishwa na Idara ya Uendelezaji Vijiji na Miji Ofisi ya Rais Tawala za Mikoa na Serikali za Mitaa.